แหล่งท่องเที่ยว อำเภอคุระบุรี

อำเภอคุระบุรี

ที่ตั้งและอาณาเขต อำเภอคุระบุรีตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้ ท ทิศเหนือ ติดต่อกับอำเภอสุขสำราญ จ.ระนอง ท ทิศตะวันออก ติดต่อกับอำเภอบ้านตาขุน จ.สุราษฏร์ธานี ท ทิศใต้ ติดต่ออำเภอพนม (จังหวัดสุราษฎร์ธานี ) และตะกั่วป่า ท ทิศตะวันตก ติดต่อกับทะเลอันดามัน

แบ่งการปกครองออกเป็น 4 ตำบล 33 หมู่บ้าน

1. คุระ (Khura) 12 หมู่บ้าน

2. บางวัน (Bang Wan) 9 หมู่บ้าน

3. เกาะพระทอง (Ko Phra Thong) 4 หมู่บ้าน

4. แม่นางขาว (Mae Nang Khao) 8 หมู่บ้าน

แหล่งท่องเที่ยวทางธรรมชาติ อำเภอคุระบุรี

อุทยานแห่งชาติหมู่เกาะสุรินทร์

อุทยานแห่งชาติเกาะพระทอง

อุทยานแห่งชาติศรีพังงา

อุทยานแห่งชาติหมู่เกาะสุรินทร์

ประวัติความเป็นมา

หมู่เกาะสุรินทร์อยู่ในตำบลเกาะพระทอง อำเภอคุระบุรี จังหวัดพังงา ห่างจากชายฝั่งจังหวัดพังงา 60 กิโลเมตร อยู่ใกล้ชายแดนประเทศเมียนมาร์ เป็นที่หลบลมมรสุม สำหรับเรือหาปลาและเป็นที่ตั้ง ของหมู่บ้านมอแกน 2 แห่ง หมู่เกาะสุรินทร์มีป่าดิบชื้นที่อุดมสมบูรณ์ มีป่าชายเลนบริเวณ ที่มีลำธารน้ำจืดไหลลงทะเล และมีหญ้าทะเลปกคลุมอยู่บางส่วน ความหลากหลายทางชีววิทยา ทำให้หมู่เกาะสุรินทร์เป็นพื้นที่ที่มีความสำคัญ อย่างยิ่งในทางนิเวศวิทยา หมู่เกาะสุรินทร์ ได้รับการประกาศเป็นอุทยานแห่งชาติลำดับที่ 29 เมื่อวันที่ 9 กรกฎาคม พ.ศ. 2524 มีขนาดพื้นที่ 135 ตารางกิโลเมตร ( 84,357 ไร่) เป็นพื้นที่เกาะร้อยละ 24 ที่เหลือเป็นทะเล ประกอบด้วย 5 เกาะ คือ เกาะสุรินทร์เหนือ เกาะสุรินทร์ใต้ เกาะรี (สต็อคหรือไฟแว๊บ) เกาะกลาง (ปาจุมบาหรือมังกร) และเกาะไข่ (ตอรินลา) บริเวณใกล้เคียงยังมีหินแพและหินกอง และทางทิศตะวันออก ห่างจากเกาะประมาณ 14 กิโลเมตร มีกองหินโผล่น้ำที่มีชื่อเสียงมากในเรื่องการดำน้ำลึกชื่อว่า ริเชลิ่ว ปัจจุบันกำลังผนวกเข้ากับอุทยานแห่งชาติหมู่เกาะสุรินทร์

กิจกรรมที่น่าสนใจ

ดำน้ำตื้นรอบเกาะ ดำน้ำลึกชมประการัง ชมบรรยากาศพระอาทิตย์ตกดินยามเย็น เยี่ยมชมวิถีชีวิตชาวมอแกน

การเดินทาง

• การเดินทางจากกรุงเทพฯ ถึงอำเภอคุระบุรี จังหวัดพังงา ใช้ทางหลวงหมายเลข 4 ช่วงกิโลเมตรที่ 720 (ห่างจากตัวอำเภอคุระบุรีประมาณ 7 กิโลเมตร) จะมีทางแยกไปท่าเรือคุระบุรีอีกประมาณ 2 กิโลเมตร ถึงที่ทำการและศูนย์บริการนักท่องเที่ยวอุทยานแห่งชาติหมู่เกาะสุรินทร์ • หากเดินทางโดยรถโดยสารประจำทางจากสถานีขนส่งสายใต้สามารถไปได้ทุกคันที่ผ่านอำเภอคุระบุรี ลงที่ทางแยกไปท่าเรือคุระบุรีหรือที่ตัวอำเภอคุระบุรีแล้วต่อรถมาที่ท่าเรือ • ช่วงกลางเดือนพฤศจิกายนถึงกลางเดือนพฤษภาคม เป็นฤดูท่องเที่ยว มีเรือโดยสารจากท่าเรือคุระบุรีไปเกาะสุรินทร์ทุกวัน ออกเวลา 9.00 น. ใช้เวลาประมาณ 3-4 ชั่วโมง และเที่ยวกลับออกจากเกาะสุรินทร์เวลา 10.00 น. ถึงฝั่งประมาณ 14.00 น. • เกาะสุรินทร์มีพื้นที่จำกัดอยู่ห่างจากฝั่ง 60 กิโลเมตร มีสิ่งอำนวยความสะดวกเท่าที่จำเป็นสำหรับนักท่องเที่ยวจำนวนจำกัด การเดินทางไปเกาะสุรินทร์จึงต้องติดต่อล่วงหน้าเท่านั้น • ติดต่อสำรองที่พักที่ส่วนอุทยานแห่งชาติทางทะเล กรมป่าไม้ โทร. 0-2561-2918, 0-2561-2921, 0-2561-4292-4 ต่อ 746 หรือที่อุทยานแห่งชาติหมู่เกาะสุรินทร์ โทร. 0-7649-1378, 0-7649-1582 โทรสาร 0-7649-1583

สถานที่ติดต่อ อุทยานแห่งชาติหมู่เกาะสุรินทร์ ตั้งอยู่ตำบลเกาะพระทอง อำเภอคุระบุรี จังหวัดพังงา โทร. 0-7649-1378, 0-7649-1582 โทรสาร 0-7649-1583

อุทยานแห่งชาติเกาะพระทอง

ประวัติความเป็นมา

อุทยานแห่งชาติเกาะพระทอง เป็นอุทยานที่อยู่ระหว่างการสำรวจจัดตั้ง มีขนาดพื้นที่รวมพื้นน้ำประมาณ 642 ตาราง กิโลเมตร หรือ ประมาณ 401,250 ไร เป็นพื้นที่บกประมาณ 330 ตารางกิโลเมตร หรือประมาณ 206,250 ไร ตั้งอยู่ชายฝั่งทะเลอันดามัน ในพื้นที่ อำเภอ คุระบุรี และ อำเภอตะกั่วป่า จังหวัด พังงา ประกอบไปด้วย เกาะต่างๆ ที่อยู่ติดทะเลอันดามัน 5 เกาะ คือ เกาะระ เกาะพระทอง เกาะปลิง-เกาะพ่อตา เกาะคอเขา และเกาะทุ่งนางดำ เกาะพระทอง เป็นเกาะที่มีที่ราบกว้างใหญ่ไม่มีภูเขา ด้านทิศ ตะวันออก เป็นชานเลน และทิศตะวันตก เป็นป่าทดแทน มีที่ราบกว้างใหญ่เป็นทุ่งหญ้า สวยงามมาก เหมือน ทุ่งหญ้าซาฟารี ใน อัฟริกาทุ่งหญ้าแห่งนี้ ได้เป็นสถานที่หนึ่ง ใน โครงการ Unseen in Thailand เป็นแหล่งอาศัย ของสัตว์นานาชนิด โดยเฉพาะ กวางป่าจำนวนกว่า 60 ตัว เหมาะสำหรับตั้งแคมป์ ส่องสัตว์ ขี่จักรยาน ดูนก และศึกษาธรรมชาติ

สถานที่ที่น่าสนใจ ทุ่งหญ้าซาฟารี หาดทรายขาว น้ำทะเลใส ป่าไม้อุดมสมบูรณ์ ชมวิถีชีวิตชาวมอแกน ตั้งแคมป์ ส่องสัตว์ ขี่จักรยาน ดูนก และศึกษาธรรมชาติ

การเดินทาง

การเดินทางโดยรถยนต์จากกรุงเทพฯ ใช้ทางหลวงหมายเลข 4 ถึง อำเภอ คุระบุรี และเดิน ทางต่อไป ยังท่าเทียบเรือ เพื่อไปยังเกาะต่างๆ ซึ่งมีท่าเทียบเรือใน บริเวณดังกล่าวคือ -ท่าเทียบเรือนางย่อนที่บริเวณศุนย์บริการนักท่องเที่ยว -ท่าเทียบเรือบ้านน้ำเค็มอำเภอตะกั่วป่า ใช้เวลาเดินทาง 30 นาที -ท่าเทียบเรือบ้านทุ่งละออง ซึ่งสามารถเดินทางไปยัง เกาะพระทอง-เกาะระด้านใต้ ใช้เวลา 20 นาที สอบถามรายละเอียด ได้ที่ ที่ทำการอุทยานแห่งชาติหมู่เกาะระ-เกาะพระทอง โทร. 0-7649-1378

ประวัติความเป็นมา

อุทยานแห่งชาติศรีพังงา มีพื้นที่ครอบคลุมอยู่ในท้องที่อำเภอคุระบุรี และอำเภอตะกั่วป่า จังหวัดพังงา เป็นอุทยานแห่งชาติ 1 ใน จำนวน 5 แห่ง ของโครงการจัดตั้งอุทยานแห่งชาติเพื่อการเฉลิมพระเกียรติพระบาทสมเด็จพระเจ้าอยู่หัว ในวโรกาสมหามงคลเฉลิมพระชนมพรรษา 5 รอบ วันที่ 5 ธันวาคม 2530 ซึ่งมีสภาพป่าอุดมสมบูรณ์และสวยงามตาธรรมชาติ เป็นแหล่งต้นน้ำลำธารที่สำคัญ มีสัตว์ป่าชุกชุม และจุดเด่นทางธรรมชาติที่สวยงาม ช่น น้ำตก หน้าผา อุทยานแห่งชาติศรีพังงามีเนื้อที่ประมาณ 246.08 ตารางกิโลเมตร หรือ 153,800 ไร่

น้ำตกตำหนัง เป็นน้ำตกขนาดใหญ่ทิ้งตัวลงมาจากหน้าผาหิน สูงประมาณ 60 ม. ลงสู่แอ่งน้ำใหญ่เบื้องล่าง เหมาะแก่การเล่นน้ำมาก เป็นน้ำตกที่เดินทางไปเที่ยวได้สะดวกที่สุดของอุทยานแห่งชาติศรีพังงา จากที่ทำการอุทยานแห่งชาติจะมีทางรถยนต์ต่อเข้าไปอีกราว 1.5 กิโลเมตร จากนั้นเดินเท้าผ่านแอ่งปลาพลวงและผืนป่าร่มรื่นไปอีก 500 เมตร ก็จะถึงน้ำตกตำหนัง ระหว่างทางมีนกหลายชนิดให้ชม เช่น นกหัวขวานสีน้ำตาล นกปรอดเล็กตาขาว นกปรอดโอ่งท้องสีน้ำตาล ฯลฯ

น้ำตกโตนต้นเตย จากที่ทำการอุทยานแห่งชาติมีทางเดินไปน้ำตกโตนต้นเตย ผ่านลำธารที่มีก้อนหินน้อยใหญ่ประมาณ 30 นาที จะถึงน้ำตกชั้นล่าง เรียกว่า น้ำตกโตนเตยน้อย สูง 10 เมตร จากนั้นเดินตามลำธารไปจนถึงน้ำตกโตนเตยที่ทิ้งตัวลงจากผาหินสูง 45 เมตร อยู่ท่ามกลางป่าดงดิบ มีเฟิน หวาย และนกหลายชนิดให้พบเห็น เช่น นกเขียวคราม นกเขียวก้านตอง นกโพระดกคางแดง ฯลฯ ในช่วงฤดูฝนที่น้ำหลากไม่สามารถเดินตามลำธารเข้าไปได้ ควรมีเจ้าหน้าที่ช่วยนำทางเพราะอาจหลงทางได้

น้ำตกโตนต้นไทร เกิดจากลำน้ำซึ่งตกจากโขดหินขนาดใหญ่ บริเวณใกล้น้ำตกจะมีต้นไม้ใหญ่น้อย และโขดหินสวยงาม สายน้ำไหลตกลงมาตามผาหินสูงประมาณ 20 เมตร บริเวณน้ำตกมีต้นไทรอยู่หลายต้นจนเป็นที่มาของชื่อน้ำตก ทางเข้าน้ำตกอยู่เลยด่านตรวจอุทยานแห่งชาติก่อนเข้าที่ทำการอุทยานแห่งชาติมาเล็กน้อย เมื่อพบทางแยกให้เลี้ยวซ้าย ผ่านสวนผลไม้ชาวบ้านไปอีก 2 กิโลเมตร จากนั้นต้องเดินเลาะลำธารเข้าไปถึงน้ำตก ควรมีเจ้าหน้าที่ช่วยนำทาง แต่ในช่วงฤดูฝนจะเดินเข้าไปน้ำตกไม่ได้ จากน้ำตกโตนต้นไทรไปอีก 500 เมตร จะถึง ถ้ำค้างคาว ซึ่งมีค้างคาวอาศัยอยู่จำนวนมาก

เส้นทางศึกษาธรรมชาติ ระยะทางประมาณ 2 กิโลเมตร เริ่มจากบริเวณลานจอดรถของน้ำตกตำหนัง มีทางเดินไต่เขาผ่านป่าดิบชื้นขึ้นไปจนถึงจุดชมทิวทัศน์ มองเห็นบริเวณที่คลองตำหนังไหลผ่านป่าชายเลนลงทะเลระหว่างทางมีต้นไทร ซึ่งถ้าโชคดีเป็นช่วงลูกไทรสุก ก็จะมีโอกาสได้พบนกหลากชนิดที่แวะมากินลูกไทร เช่น นกแก๊ก รวมทั้งนกเงือกหายาก เช่น นกชนหิน นกเงือกดำ ในบริเวณนี้ยังมีพืชหากยาก เช่น กระโถนพระฤาษี บัวผุด ด้วย จากนั้นเส้นทางจะผ่าน น้ำตกโตนอู น้ำตกโตนเด้ง แล้ววกกลับมายังจุดเริ่มต้น

การเดินทาง รถยนต์ โดยทางหลวงแผ่นดินหมายเลข 4 (ตะกั่วป่า-ระนอง) ผ่านป่าเทือกเขานมสาว เลี้ยวเข้าทางแยกสู่ที่ทำการอุทยานแห่งชาติตรงหลักกิโลเมตรที่ 756 เป็นเส้นทางลำลองจากทางหลวงแผ่นดินหมายเลข 4 (จากปากทางบ้านตำหนัง) เข้าเขตน้ำตกตำหนังเป็นระยะทางประมาณ 6 กิโลเมตร

สถานที่ติดต่อ อุทยานแห่งชาติศรีพังงา ตู้ ปณ. 22 ปทจ.ตะกั่วป่า อ.ตะกั่วป่า จ.พังงา 82110 โทรศัพท์ 0 7641 9056

บรรณานุกรม

ข้อมูลท่องเที่ยวจังหวัดพังงา อุทยานแห่งชาติหมู่เกาะสุรินทร์ (online) Available: www.oceansmile.com/S/Phangnga/ForestSeaSurin.htm (2551,พฤษภาคม 28 )

ข้อมูลหมู่เกาะสุรินทร์ (online) Available : www.friendtravelthai.com/to_be_on_data_surin.htm (2551,พฤษภาคม 28 )

มอแกน ..ชาวเลเผ่าสุดท้ายแห่งอันดามันเหนือ (online) Available http://www.friendtravelthai.com/to_be_on_morgan.htm (2551,พฤษภาคม 28 )

เอกสารเผยแพร่เพื่อการท่องเที่ยวเชิงอนุรักษ์ (online) Available http://www.friendtravelthai.com/savekohsurin.htm (2551,พฤษภาคม 28 )

(online) Available: www.seub.or.th/.../seaside/seaside_004.html (2551,พฤษภาคม 28 )

(online) Available: http://www.moohin.com/066/066m007.html (2551,พฤษภาคม 28 )

บรรณานุกรม

อุทยานแห่งชาติหมู่เกาะระ -เกาะพระทอง (online) Available : http://www.phangngacity.com/phangnga/tour_kaora.htm (2551,พฤษภาคม 28 )

น้ำตกตำหนัง -พังงา (online) Available : http://www.tripperclub.com/travel/waterfall-s/s-tamnang.php (2551,พฤษภาคม 28 )

ผู้จัดทำ นางสาวธารทิพย์ คงทอง บรรณารักษ์ (อัตราจ้าง) ห้องสมุดประชาชนอำเภอคุระบุรี